***Приложение № 5***

ПРОЕКТ!

**Д О Г О В О Р**

**№ ……./…….. г.**

Днес, ......................2017 г. в гр. София, между представители на страните:

**„БДЖ – ПЪТНИЧЕСКИ ПРЕВОЗИ” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенция по вписванията с ЕИК № 175405647, ИН по ЗДДС № BG 175405647, представлявано от инж. Христо Игнатов Иванов – Управител, наричано по-долу за краткост “**ВЪЗЛОЖИТЕЛ”**

**и**

………...................………………………………….., със седалище и адрес на управление: …..............………………………………………….., вписано в Търговския регистър при Агенция по вписванията с ЕИК № ……………………., ИН по ДДС № ……………………., представлявано от ……………………………………- …………….., наричано по-долу за краткост **“ИЗПЪЛНИТЕЛ”**,

**на основание чл.194, ал.1 от Закона за обществени поръчки /ЗОП/ и утвърден протокол от ……………….. от управителя на „БДЖ – Пътнически превози” ЕООД” след проведена обществена поръчка-събиране на оферти с обява проведена по реда и условията на Глава двадесет и шеста от ЗОП, се сключи настоящият Договор за следното**:

**I. ПРЕДМЕТ НА ДОГОВОРА**

**1.1.** Изпълнителят се задължава да отпечата под финансов контрол, а Възложителят – да получи и заплати при посочените в настоящия договор условия, следните ценни образци: **12 630 000 бр. билети отпечатани на непрекъсната двупластова химизирана компютърна хартия с номерация за издаване на жп билети** за нуждите на “БДЖ-Пътнически превози” ЕООД, по видове и количества, съгласно Технически изисквания и Спецификация /Приложение №1/, които са неразделна част от настоящия договор и предоставен от Възложителя образец.

**1.2.** Цялата предпечатна подготовка е за сметка на Изпълнителя.

1.3. Отпечатването на възложените ценни образци ще се извършва само след писмено одобрение на утвърдения образец от представител на Възложителя.

**1.4.** Изпълнителят е длъжен да върне материалите по предпечатната подготовка след изпълнение на договора при поискване от Възложителя в срок до три дни.

**II. СРОК НА ДОГОВОРА**

**2.1.** Договорът влиза в сила от датата на подписването му от двете страни.

**2.2.** Договорът се сключва за срок от 1 (една) година, считано от датата на подписването му.

**ІІІ. СРОК И НАЧИН НА ИЗПЪЛНЕНИЕ**

**3.1. Срок за доставка и изпълнение:**

2.1. Доставката се извършва в срокдо 30 /тридесет/ дни, след писменa заявка от Възложителя и получаване на писмо-заявка от МФ до Изпълнителя, до изчерпване на количествата по Спецификацията.

2.2. Възложителят получава готовата продукция, след като представи платежен документ за платена такса за финансов контрол, дължима съгласно чл. 21 от Наредбата за условията и реда за отпечатване и контрол върху ценни книжа.

2.3. Приемането и предаването се извършва от упълномощени представители на страните в склада на Изпълнителя, след подписването на двустранен приемателно - предавателен протокол.

**3.1.1**. Място на изпълнение: склад за ценни образци на Изпълнителя.

**3.1.2.** Място на доставка: склад за „Ценни книжа” на Възложителя, на адрес: **Гр.София, ж.к.”Фондови жилища” бл.203, вх.Г.**

**ІV. ЦЕНИ, НАЧИН, СРОК И УСЛОВИЯ НА ПЛАЩАНЕ**

**4.1.**Възложителят се задължава да плати на Изпълнителя възнаграждение за реално изработени, доставени и приети билети съгласно заявката при единична цена за един билет.................. лв. /без ДДС/.

**4.2.** Цената на услугата по отпечатване на ценни образци се определя от цената на отпечатване за всеки ценен образец съгласно заявката на Възложителя и „Ценово предложение”, представено в офертата на Изпълнителя*,* неразделна част от договора.

**4.3.**Договорната цена не включва такса „финансов контрол” по Тарифа № 12 на Министерство на финансите.

**4.4..** Единичните цени са съгласно ценовата оферта на Изпълнителя, и не подлежат на промяна по време на изпълнение на договора .

**4.5.** Общата стойност на договора възлиза на ......................./словом: ..................../ лева без ДДС и без такса „Финансов контрол”.

**4.6.** Единичните цени по **т. 4.1.** включват стойност на артикула без ДДС, опаковка, маркировка, транспорт, мито и застраховки /DDP складовете на Възложителя, посочени в **т.3.1.2.** на настоящия договор/, съгласно INCOTERMS 2010 и се разбира – стоката доставена в складовете на Възложителя.

**4.7.** Плащането се извършва в лева, по банков път в срок до 30 /тридесет/ дни след получаване на ценните образци и изпълнение на условията по **т.4.8.**

**4.8.** Условие за извършване на плащането е предоставянето от страна на Изпълнителя на Възложителя /на адрес: Дирекция “Маркетинг и продажби”, отдел “Материално техническо осигуряване” при “БДЖ-Пътнически превози” ЕООД, 1080 София, ул. “Иван Вазов” №3 / на следните документи:

- оригинална фактура, издадена на “БДЖ-Пътнически превози” ЕООД, с адрес: 1080 София, ул.”Иван Вазов” № 3 и с МОЛ: инж. Христо Игнатов Иванов, която освен задължителните реквизити да съдържа: **№ и предмет на договора;**

- сертификати за качество с оригинален подпис и печат на производителя;

- приемно-предавателен протокол за доставката, надлежно подписан от двете страни;

4.9. При непредставяне в срок и на посочения адрес, цитираните документи, срокът за плащане на доставката се удължава с толкова дни, с колкото е закъсняло представянето на документите.

**4.10.** Всяко плащане ще се извършва посредством банков превод по сметка на Изпълнителя в банка .................................., банков код .................., сметка за извършване на преводи по стойността на доставката, IBAN**: ................................................**

**4.11.** На плащане подлежи само доставените от ИЗПЪЛНИТЕЛЯ и приети от ВЪЗЛОЖИТЕЛЯ по количество и качество,ценни образци - предмет на настоящия договор.

**V. ПРАВА И ЗАДЪЛЖЕНИЯ НА СТРАНИТЕ**

**5.1.** ВЪЗЛОЖИТЕЛЯТ има право:

**5.1.1.** Да получи от ИЗПЪЛНИТЕЛЯ при посочените в настоящия договор условия, изработени ценни образци, предмет на настоящия договор.

**5.1.2.** Да изисква от ИЗПЪЛНИТЕЛЯ да изпълнява в срок и без отклонения съответните доставки съгласно условията посочени в настоящия договор.

**5.1.3.** Да извършва проверка на доставките и да прави възражения за несъответствие в тяхното количество, качество, вид и гаранционен срок в момента на доставката.

**5.1.4.** При установяване на недостатъци и дефекти при изработването, както и несъответствия в тяхното количество, качество, вид и гаранционен срок или несъответствия с Техническите изисквания и Спецификация на ВЪЗЛОЖИТЕЛЯ, които не са могли да бъдат открити при обикновен начин на приемане, ВЪЗЛОЖИТЕЛЯТ има право да уведоми незабавно ИЗПЪЛНИТЕЛЯ и да поиска тяхното възстановяване или замяна, съгласно утвърдения образец.

**5.1.5.** ВЪЗЛОЖИТЕЛЯТ не се задължава да заяви и закупи цялото количество по договора за срока на неговото действие.

**5.1.6.** Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел XI от настоящия договор.

**5.1.7.** Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**5.2.** ВЪЗЛОЖИТЕЛЯТ е длъжен:

**5.2.1.** Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

**5.2.2.** Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**5.3.** ИЗПЪЛНИТЕЛЯТ има право:

**5.3.1.** Да получи уговореното възнаграждение при условията и в сроковете, посочени в настоящия договор.

**5.3.2.** Да иска от ВЪЗЛОЖИТЕЛЯ необходимото съдействие за осъществяване на дейностите по договора, включително предоставяне на нужната информация и документи за изпълнение на договора.

**5.4.** ИЗПЪЛНИТЕЛЯТ e длъжен:

**5.4.1.** Да изпълни поръчката качествено в съответствие с предложеното в офертата му, включително техническо предложение, което е приложение към настоящия договор.

**5.4.2.** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**5.4.3.** Да сключи договор/договори за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**5.4.4**.Да унищожава хартията, останала като отпадъчна след отпечатване на заявените ценни образци.

**VІ. КАЧЕСТВО И ГАРАНЦИОНЕН СРОК**

**6.1.**Изпълнителят гарантира високото качество на изпълнение при спазване условията на „Технически изисквания и Спецификация на непрекъсната двупластова химизирана компютърна хартия с номерация за издаване на жп билети  
“. - Приложение №1, които са неразделна част от настоящия договор. При отпечатване на непрекъсната компютърна хартия с номерация за издаване на жп билети с отклонение от одобрения образец, Възложителят има право да откаже доставката.

**6.2.** Възложителят има право във всеки момент от изпълнението на договора да извършва проверка на отпечатаните количества, по този договор, относно качество и др., като с тези си действия не пречи на оперативната дейност на Изпълнителя.

**6.3.** Гаранционният срок на билетите и флуоресциращото мастило, …….. не по-кратък от 18 /осемнадесет/ месеца от датата на доставката, удостоверена с двустранно подписан приемно – предавателен протокол.

**VІІ. ОПАКОВКА И ТРАНСПОРТ**

**7.1.** Ценните образци се доставят пакетирани в кашони, сортирани по серии и номера.

**VIII. ПРИЕМАНЕ И ПРЕДАВАНЕ**

**8.1.** Приемането и предаването на готовите ценни образци по количество и качество се извършва в склада за ценни образци на Изпълнителя на територията на град София между представители на двете страни по договора, чрез двустранно подписване на приемо-предавателен протокол и след представяне на документ за платена такса за финансов контрол по Тарифа № 12 за такси, които се събират в системата на Министерството на финансите по Закона за държавните такси.

8.2. До момента на предаването на готовите образци на Възложителя рискът от увреждането или унищожаването им се покрива от Изпълнителя.

**IХ. РЕКЛАМАЦИИ**

**9.1.** Рекламации във връзка с количествени несъответствия и видими дефекти на артикулите могат да бъдат предявени в момента на получаването им в склада на Възложителя и резултатите им се вписват в приемо - предавателния протокол, като на плащане подлежат само артикулите, вписани като приети без възражения в протокола.

**9.2.** Рекламации за отклонение от качеството, скрити дефекти и недостатъци се предявяват до един месец след изтичане на Гаранционния срок по **т. 6.3.** при условие, че са възникнали и констатирани в рамките на същия.

**9.3.** Рекламациите по **т. 9.2.** се удостоверяват с протокол между представители на страните, за чието разглеждане и съставяне Изпълнителят е длъжен да се яви или да изпрати свой представител, в тридневен срок от поканата, на посочения от ВЪЗЛОЖИТЕЛЯ адрес. В случай на неявяване или непостигане на споразумение, рекламацията се удостоверява от независима организация за контрол. Рекламацията се счита за предявена от момента на получаването на уведомителното писмо от ИЗПЪЛНИТЕЛЯ.

**9.4.** Рекламираните по качество ценни образци се подменят с качествени такива, за сметка на ИЗПЪЛНИТЕЛЯ. При неизпълнение на това задължение от страна на ИЗПЪЛНИТЕЛЯ, ВЪЗЛОЖИТЕЛЯТ счита количеството за недоставено и ИЗПЪЛНИТЕЛЯТ дължи на ВЪЗЛОЖИТЕЛЯ възстановяване на стойността на рекламираната стока, както и неустойка в размер съгласно раздел XI от настоящия договор.

**9.5.** При рекламации по качество, рекламираната стока се държи на отговорно пазене на територията, където е възникнало рекламационното събитие, до уреждане на рекламацията, след което, при поискване от ИЗПЪЛНИТЕЛЯТ, ако не бъде договорено друго, дефектната стока се предава на него или на упълномощено от него лице в срок от 7 работни дни, като всички разходи по подготовката и предаването на въпросната стока са за сметка на ИЗПЪЛНИТЕЛЯ.

**9.6**. За подменените в условията на гаранция рекламирани ценни образци започва да тече нов Гаранционен срок равен на договорения в **т. 6.3.** от настоящия договор.

Х. ГАРАНЦИЯ ЗА ИЗПЪЛНЕНИЕ

**10.1.** Гаранцията е в размер на **……………../ ………./ лв.**, което представлява **5 % от общата стойност на договора без ДДС**, дължима на “БДЖ – Пътнически превози” ЕООД и се представя в една от следните форми: безусловна и неотменяема банкова гаранция или застраховка, в оригинал със срок на валидност 30 /тридесет/ дни след изтичане на срока на договора или парична сума /депозит/, внесена по банковата сметка на ВЪЗЛОЖИТЕЛЯ: „БДЖ - ПЪТНИЧЕСКИ ПРЕВОЗИ” ЕООД - „ОББ” АД, гр. София, клон Света София, IBAN:BG 57 UBBS 80021052226520, BIC: UBBSBGSF.

**10.2.** Гаранцията за изпълнение /когато е банкова гаранция или застраховка/ се усвоява от ВЪЗЛОЖИТЕЛЯ чрез декларация до съответната банка или застраховател, че ИЗПЪЛНИТЕЛЯТ е в нарушение на договора, без да е необходимо посочване на конкретни обстоятелства или представяне на доказателства.

**10.3.** При усвояване на гаранция, която е под формата на внесен депозит, ВЪЗЛОЖИТЕЛЯТ писмено уведомява ИЗПЪЛНИТЕЛЯ, за решението си и за размера на усвоената част от гаранцията.

**10.4.** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

**10.5.** В случай, че гаранцията за изпълнение е под формата на депозит (парична сума), преведена по сметка на Възложителя, същият се задължава да възстанови на Изпълнителя сумата на гаранцията, намалена със сумите, усвоени по реда на раздел ХI., до 30 /тридесет/ дни след изтичане на срока на договора.

**XI.САНКЦИИ**

**11.1.** При забавено или неточно изпълнение на договора, Изпълнителят дължи на Възложителя неустойка в размер до 0,5 % от стойността на неизпълнената част от договора за всеки просрочен ден, но не повече от 10 % от стойността му.

**11.2.** ВЪЗЛОЖИТЕЛЯТ приспада начислените по предходните клаузи неустойки, от Гаранцията за изпълнение на договора, или от която и да е друга сума, дължима на ИЗПЪЛНИТЕЛЯ по този договор.

**11.3.** При закъснение на плащането Възложителят дължи обезщетение на Изпълнителя в размер на 0,5% от неизпълнението върху забавената сума за всеки ден закъснение, но не повече от 10 % от неизпълнението. Възложителят ще изплати сумите на неустойката за забавено плащане в рамките на 10 (десет) календарни дни, след писменото искане от Изпълнителя.

XIІ. СПОРОВЕ

12.1. Всеки спор, породен от този договор или отнасящи се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**12.2.** В случай, че не бъде постигнато съгласие по **т.12.1.** всички спорове, породени от този договор или отнасящи се до него, могат да бъдат разрешавани чрез медиация.

**12.3.** В случай, че не бъде постигнато съгласие по **т.12.2.** всички спорове, породени от този договор или отнасящи се до него ще бъдат разрешавани по съдебен ред.

**12.4.** Медиацията не е задължителна преди отнасяне на спора за решаване по съдебен ред.

**XIII. ФОРСМАЖОР**

**13.1.** Страните не носят отговорност за пълно или частично неизпълнение на задълженията по договора, ако то се дължи на "непреодолима сила" (форсмажор).

**13.2.** Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в 5-дневен срок да уведоми писмено другата страна за възникването му, както и за предполагаемия период на действие и прекратяване на форсмажорното обстоятелство като представя съответните официални документите издадени от компетентните органи, удостоверяващи наличието на форсмажор.

**XIV. СЪОБЩЕНИЯ**

**14.1.** Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ и ИЗПЪЛНИТЕЛЯ.

**14.2.** За дата на получаване на съобщението се смята:

- датата на предаване на ръка;

- датата на обратната разписка, когато е изпратено по пощата;

- датата на приемането, когато е изпратено по факса.

**14.3.** За валидни адреси за приемане на съобщения, свързани с изпълнението на настоящия Договор се смятат:

**ЗА ВЪЗЛОЖИТЕЛЯ:**

**ЗА ИЗПЪЛНИТЕЛЯ:**

“БДЖ – Пътнически превози” ЕООД ....................................................

гр. София 1080, ул.”Иван Вазов” №3

....................................................

Дирекция “Маркетинг и продажби”

Отдел “Продажби и обслужване”

Инж. Морис Талви

тел: 0884 570012

факс:029800494

**14.4.** При промяна на адреса, съответната страна е длъжна да уведоми писмено другата в тридневен срок от промяната. В случай, че страна по договора не изпълни това свое задължение, всички съобщения, изпратени до последния валиден по договора адрес, се считат за получени от адресата.

**XV. ОБЩИ ПОЛОЖЕНИЯ. ПРЕКРАТЯВАНЕ НА ДОГОВОРА.**

**15.1.** Съгласно разпоредбата на чл.116 от ЗОП, настоящият договор може да бъде изменян само при наличието на посочените в същия текст основания.

**15.2.** При настъпване на форсмажорни обстоятелства по т.11.2. срокът на действие на настоящия договор се удължава с тяхното времетраене.

**15.3.** Договорът, може да бъде прекратен предсрочно:

1. по взаимно съгласие между страните, изразено в писмена форма;

2. при виновно неизпълнение на задълженията на една от страните по ДОГОВОРА - с 10-дневно писмено предизвестие от изправната до неизправната страна;

3. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

4. с окончателното му изпълнение;

5. по реда на чл.118, ал.1 от ЗОП;

6. когато са настъпили съществени промени във финансирането на обществената поръчка – предмет на ДОГОВОРА, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление в 10 /десет/ дневен срок, след настъпване на обстоятелствата.

**15.4.** ВЪЗЛОЖИТЕЛЯТ може да прекрати ДОГОВОРА без предизвестие, когато ИЗПЪЛНИТЕЛЯТ:

1. забави изпълнението на някое от задълженията си с повече от пет работни дни;

2. не отстрани в разумен срок, определен от ВЪЗЛОЖИТЕЛЯ, констатирани нередности;

3. не изпълни точно някое от задълженията си по ДОГОВОРА;

4. използва подизпълнител, без да е декларирал това в офертата си или ползва подизпълнител, различен от посочения в офертата му;

5. бъде обявен в несъстоятелност или когато е в производство по ликвидация;

6. в други предвидени от закона случаи.

**15.5.** ИЗПЪЛНИТЕЛЯТ може да прекрати ДОГОВОРА без предизвестие, когато ВЪЗЛОЖИТЕЛЯТ:

1. забави изпълнението на някое от задълженията си с повече от пет работни дни;

2. не изпълни точно някое от задълженията си по ДОГОВОРА;

3. бъде обявен в несъстоятелност или когато е в производство по ликвидация;

4. в други предвидени от закона случаи.

**15.6.** ВЪЗЛОЖИТЕЛЯТ и ИЗПЪЛНИТЕЛЯТ могат да прекратят ДОГОВОРА едностранно с 10-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на ДОГОВОРА.

**15.7.** За всички неуредени в този договор въпроси се прилагат разпоредбите на Търговския закон и другите приложими разпоредби на действащото в Република България законодателство.

Настоящият договор се състои от 8 /осем/ страници и се състави, подписа и подпечата в два еднообразни екземпляра, по един за всяка от страните.

**Приложения:**

* + 1. **Приложение № 1 -** „Технически изисквания и Спецификация на непрекъсната двупластова химизирана компютърна хартия с номерация за издаване на жп билети”
    2. **Приложение № 2 -** Техническо предложение на Изпълнителя;
    3. **Приложение №3 -** Ценово предложение наИзпълнителя;
    4. **Приложение № 4** - Гаранция за изпълнение на договора ;

**ВЪЗЛОЖИТЕЛ: ИЗПЪЛНИТЕЛ:**

**Инж. Христо Иванов** ………………………. . . .

*Управител*  …………………………..

*“БДЖ-Пътнически превози” ЕООД*